Papp gyötrelme
1          

Hagyjátok színjátékot firkálni az embert,
     Ah szomorúbb az, mint kellene, sőt nyomorú.
S hagyjátok visszhangzani őt: buta és siket a kő,
     Visszafelel, bár nem tudja, nem értheti mit.

2          

Viszhangot bámulsz? ne csodáld, még a kutyabőr is
     Visszadobog, ha verik s holta után is ugat.
Aki dobolni tanúl, jőjön döngetni az ekhót,
     Jól pereg és hangos, csak veresége legyen! 
Versek
Vörösmarty Mihály
Magyar irodalom 1772-től 1849-ig